Frient Keypad passer på det intelligente hjem

Den ligner mest af alt drejeskiven på en gammeldags analog telefon, men det er en intelligent enhed der giver nøglefri adgang til hjemmet. Og så er den dansk – Frient Keypad er nemlig udtænkt og designet i Aarhus.

Keypad er ikke et komplet låsesystem, det er udelukkende en … keypad … der kan tale trådløst med kompatible låsesystemer. Den er altså et supplement, der kan bruges, hvis andre end husets egne beboere skal have adgang.

Enheden kan også kobles til hjemmets tyverialarm, så man kan aktivere systemet på vej ind eller ud. Selskabet skriver:

“Ved at tilføje denne ven til dit alarmsystem, kan du nemt til- og frakoble andre enheder i dit alarmsystem med et tryk på en knap fra din hoveddør, når du forlader og kommer hjem. Dette kunne være en Smart Sirene, der vil sørge for at skræmme enhver ubuden gæst væk med sin høje sirene.”

Frient Keypad sender straks en meddelelse til mobilen, hvis nogen forsøger at få uautoriseret adgang eller manipulere med enheden. Betjeningspanelet er hvidt, og tallene lyser, når det er mørkt udenfor.

Den kører på Zigbee-standarden og er kompatibel med Homey. Prisen ligger på knapt 700 kroner. Læs mere om Frient Keypad på selskabets hjemmeside.

Frient Keypad passer på det intelligente hjem